CELEX: 62018TN0516
Language: sl
Date: 2018-08-30 00:00:00
Title: Zadeva T-516/18: Tožba, vložena 30. avgusta 2018 – Luksemburg/Komisija

5.11.2018   
            
            
               SL
            
            
               Uradni list Evropske unije
            
            
               C 399/40
            
         
      Tožba, vložena 30. avgusta 2018 – Luksemburg/Komisija
      (Zadeva T-516/18)
      (2018/C 399/55)
      Jezik postopka: francoščina
      
         Stranki
      
      
         Tožeča stranka: Veliko vojvodstvo Luksemburg (zastopnika: D. Holderer, agentka, in D. Waelbroeck, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je ta tožba dopustna in utemeljena;
               
            
                  —
               
               
                  primarno, Sklep Komisije z dne 20. junija 2018 o domnevni državni pomoči SA.44888, ki naj bi jo Veliko vojvodstvo Luksemburg izvedlo v korist družbe Engie, naj se razglasi za ničen;
               
            
                  —
               
               
                  podredno, Sklep Komisije z dne 20. junija 2018 o domnevni državni pomoči SA.44888, ki naj bi jo Veliko vojvodstvo Luksemburg izvedlo v korist družbe Engie, naj se razglasi za ničen v delu, v katerem je z njim naložena izterjava pomoči;
               
            
                  —
               
               
                  Komisiji naj se naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: kršitev člena 107 Pogodbe o delovanju Evropske unije (PDEU), ker Komisija ni dokazala, da so sporni ukrepi selektivni.
               
            
                  2.
               
               
                  Drugi tožbeni razlog: kršitev člena 107 PDEU, ker Komisija ni dokazala, da je bila družba Engie deležna kakršne koli prednosti.
               
            
                  3.
               
               
                  Tretji tožbeni razlog: kršitev členov 4 in 5 Pogodbe o Evropski uniji (PEU), ker je Komisija v bistvu izvedla prikrito davčno harmonizacijo.
               
            
                  4.
               
               
                  Četrti tožbeni razlog: kršitev Uredbe (EU) 2015/1589 z dne 13. julija 2015 o določitvi podrobnih pravil za uporabo člena 108 PDEU (UL, 2015, L 248, str. 9) in pravice do obrambe.
               
            
                  5.
               
               
                  Peti tožbeni razlog, ki je naveden podredno: kršitev člena 16 navedene Uredbe 2015/1589, ker je Komisija vračilo pomoči odredila v nasprotju s temeljnimi načeli prava Unije.